**La representació sindical, garantia dels teus drets**

**Som els i les representants sindicals qui negociem i portem les teves reivindicacions als convenis col·lectius, acords i pactes per aconseguir condicions de treball dignes i, alhora, vigilem el seu compliment en el teu centre de treball.**

|  |
| --- |
| **Per això és important que participis en les**  **eleccions sindicals per escollir la teva representació** |

**Només mitjançant la negociació col·lectiva aconseguirem millores en les nostres condicions laborals** i som els i les representants sindicals els qui ens deixarem la pell per aconseguir aquestes millores.

Amb la negociació col·lectiva:

* Et procurem **millores salarials** negociant cada any els increments salarials que pertoquin.
* Defensem la **contractació indefinida** i lluitem per evitar jornades excessives i les hores extres no pagades.
* Reduïm la **sinistralitat laboral** dissenyant per a tu treballs més segurs i més saludables.
* Treballem per la **igualtat real i efectiva** per acabar amb la bretxa salarial, l’assetjament sexual i per raó de gènere.
* Definim **grups professionals** adaptats als nivells i circumstàncies del centre de treball.
* Participem en el canvi per aconseguir un **model més sostenible i respectuós amb el medi ambient**.

**La UGT, la millor opció**

* Com a **sindicat de classe**, defensem per igual els drets de tots els treballadors i treballadores, no els d’un col·lectiu concret. Només amb la Unió de tots i totes aconseguirem la força necessària per millorar les condicions de treball.
* Com a **sindicat més representatiu**, portem les teves reivindicacions a les taules de negociació a tots els àmbits territorials i sectorials.
* Però també estem presents a totes les **lluites socials** aportant el nostre petit esforç a la construcció d’una societat més justa i igualitària.
* Els nostres **130 anys d’història** ens avalen com a sindicat que fa valdre els interessos de les persones treballadores per sobre d’interessos partidistes, perquè tenim clar el que hem estat, som i serem: UN SINDICAT que rep la seva força de les persones que, mitjançant la seva **afiliació**, participen en aquesta gran organització que som la UGT.

Per tot això, la **UGT** som i serem sempre la millor opció per fer sentir la teva veu i tu ets i seràs sempre **LA NOSTRA FORÇA**.



**#UGTlanostraforça**

Si et vols afiliar, consulta http://www.ugt.cat/afiliat-a-la-ugt-de-catalunya/